Der er over 1000 kilometer fra Jens Iversens slægtsgård i Vejerslev på Mors til EU’s hovedsæde i Bruxelles. På trods af den store afstand er der kort mellem det, EU kan betyde for Jens Iversen. For i hans indkørsel står en firhjulstrækker, som er betalt halvt af EU-midler. - Det rykker jo lidt i kassekreditten at komme i gang. Der må vi bare sige, at den sum penge, der lige kom, den er guld værd, siger Jens Iversen. For få år siden kastede Jens Iversen nemlig sig ud i et helt nyt erhvervseventyr som plovspecialist. Til det har han fået europæiske LAG Direkte aftryk Flere steder i landet er der lokale LAG-grupper, og det er der også i nærheden af Jens Iversen. I LAG Thy-Mors er Verner Hastrup Petersen formand, og han kalder Jens Iversens bil for et godt eksempel på, at EU kan være tæt på hverdagen for danskerne. - Der har vi direkte et aftryk fra EU ind i landdistrikterne, siger han. Ikke udtalt EU-begejstring Sammen med sin datter, der på valgdagen fyldte 18 og derfor var stemmeberettiget, var Jens Iversen søndag mødt op for at stemme. Men selv med en håndsrækning fra EU er de ikke udtalt positivitet for unionen. - Jeg kan ikke drømme om, at vi ikke skal være med i det. Men på den anden side – hvor mange love skal der komme dernede fra, og hvor meget skal vi selv bestemme? Der kan jeg kun håbe på, at de politikere, vi vælger, dem, der repræsenterer Danmark, er voksne nok og har gennemslagskraft til at sige, at vi skal herhen og ikke videre, siger Jens Iversen. Jens Iversen var langt fra den eneste, der stemte til EU-valget. Det europæiske valg står nemlig søndag aften til at sætte rekord for flest vælgere i Danmark nogensinde.

Opsummering:
For mange er EU en abstrakt størrelse. Men ikke for Jens Iversen, der har fået støtte af unionen.